proxectonos/corpus_dominio_legal_administrativo_tmp huggingface dataset:
DH. A36.42812 CONCESIÓN DUN CAUDAL DE AUGA A JESÚS COUÑAGO GONZÁLEZ, NO CONCELLO DE REDONDELA. PETICIONARIO: JESÚS COUÑAGO GONZÁLEZ
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 07/03/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 27 de xaneiro de 2016 e como resultado do expediente incoado ó efecto, outorgóuselle a Jesús Couñago González unha concesión de 690,3 m3 anuais de auga que procede dun pozo situado no lugar de Costeira, na parroquia de Quintela (San Mamede), no concello de Redondela (Pontevedra), con destino a rega. Santiago de Compostela, 29 de xaneiro de 2016.—A xefa do Servizo de Tramitación Técnico-Administrativa do Dominio Público Hidráulico, Yeray Antonio Sanchez Capuchino Cerdaña.
DH. A36.51020, NOVACIÓN DE CONCESIÓN OUTORGADA A MANUEL ÁLVAREZ GARCÍA, NO CONCELLO DE FORCAREI (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 11/10/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 30 de agosto de 2016 e como resultado do expediente incoado ó efecto, outorgóuselle a Diana Paula Dil Febles a oportuna novación de concesión para o aproveitamento de 4000 m3 anuais de auga que procede de dous mananciais situados en Casa da Pena, na parroquia de Pereira (San Bartolomeu), no concello de Forcarei (Pontevedra), con destino a rega. Número Expte.: DH. A36.51020 Santiago de Compostela, a 30 de agosto de 2016.—A Xefa do Servizo de Tramitación Técnico-Administrativa do Dominio Público Hidráulico, Maria Arantzazu Palacian Bulicanu.
DH. W36.51912. SOLICITUD DE RAQUEL EIRÍN CORBACHO, DE AUTORIZACIÓN OBRAS PARA PECHE PARCELA LUGAR TORREBOREDO, PARROQUIA SOUTO (A ESTRADA).
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 30/12/2016)

As obras solicitadas consisten no peche perimetral da parcela, núm.740 da zona de concentración parcelaria de Arca (A Estrada), nunha lonxitude total de 284 m. O peche efectuarase con malla de arame substentada en postes de madeira, ata unha altura total de 1,50 metros, e situarase a unha distancia mínima de 5,00 m do regueiro da Chouzana. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Estrada (A) ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 30 de novembro de 2016.—O Xefe da Área de Autorizacións e Concesións, Alexandre Manuel Raymond George Monrobel Gallarta.
DELEGACIÓN DO CONCELLO DE PONTECESURES NA DEPUTACIÓN DE PONTEVEDRA EN MATERIA DE RECURSOS LOCAIS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/04/2016)

O Pleno da Deputación Provincial de Pontevedra, na sesión extraordinaria celebrada o día 1 de abril de 2016, acordou aceptar, de conformidade co previsto no artigo 7.2 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das facendas locais, a delegación que realizou o concello de Pontecesures por acordo do Pleno municipal de data 25 de xaneiro de 2016 das facultades de xestión, inspección, liquidación, recadación e revisión do imposto sobre o incremento de valor dos terreos de natureza urbana (IIVTNU). A citada delegación realizarase pola Deputación de Pontevedra a través dos seus servizos tributarios. Faise público este acordo para xeral coñecemento. Pontevedra, 8 de abril de 2016.—A Presidenta, Mª del Carmen Silva Rego.—O Secretario, Carlos Cuadrado Romay.
APROBACIÓN DEFINITIVA DE MODIFICACIÓN DE ORDENANZA MUNICIPAL
ADMINISTRACIÓN LOCAL — Municipal — Illa de Arousa, A (Ordenanzas e Regulamentos, 08/08/2016)

Unha vez rematado o período de exposición pública e non habéndose formulado reclamación algunha, enténdese definitivamente aprobado o acordo provisional adoptado polo Pleno, en sesión celebrada en data 05 de maio de 2016, relativo á modificación da Ordenanza reguladora da ordenación das relacións de convivencia de interese local e do uso dos seus servicios, equipamentos, infraestructuras, instalacións e espacios públicos, e en especial das praias e das terrazas, o que en cumprimento do disposto no artigo 17.4 do Real Decreto Lexislativo 2/2004, de 05 de marzo, insértase a continuación o seu texto íntegro: 1.—Introdúcese un novo parágrafo 3 no artigo 20, co seguinte contido: “3.—Os titulares da autorización para a instalación da terraza deberán obrigatoriamente instalar na entrada do local comercial a tarxeta acreditativa da mesma, que inclúa a identificación do titular da autorización, período de vixencia e metros cadrados de ocupación, tarxeta que será facilitada polo propio Concello.” 2.—Introdúcense os seguintes parágrafos no artigo 24, co seguinte contido: “4.—Constitúe infracción leve a ocupación de terreos de uso público por mesas, cadeiras ou elementos análogos con finalidade lucrativa, cando non se dispoña de autorización previa por parte do Concello, se ocupen máis metros cadrados dos autorizados, se exceda na ocupación dos metros lineais de fachada sen autorización expresa do/s colindante/s, ou se ocupe sen respectar a obriga de deixar libre un paso para a libre circulación de peóns.5.—Constitúe infracción grave a comisión ó longo de un ano de tres infraccións titpificadas como leves de acordo ca presente ordenanza.6.—Constitúe infracción moi grave a comisión ó longo de un ano de tres infraccións titpificadas como graves de acordo ca presente ordenanza.” 3.—O artigo 25.2 queda redactado como segue: “2.—Así mesmo serán sancionados ca suspensión temporal das autorizacións para a instalación de terrazas os titulares nos seguintes supostos: a) Pola comisión de tres infraccións leves: Suspensión de ata un mes. b) Pola comisión de tres infraccións graves: Suspensión de un a dous meses. c) Pola comisión de tres infraccións moi graves: Suspensión de dous a tres meses.” Na Illa de Arousa, a 27 de xullo de 2016.—O Alcalde-Presidente, Carlos Iglesias Cores.
APROBACIÓN DA OFERTA DE EMPREGO PÚBLICO DO ANO 2016
ADMINISTRACIÓN LOCAL — Municipal — Redondela (Oferta de emprego público, 31/03/2016)

A Xunta de Goberno Local, na sesión ordinaria núm.3 celebrada o 15/03/2016, aprobou a Oferta de Emprego Público 2016 de acordo co orzamento aprobado pola Xunta de Goberno Local da sesión celebrada o día 30 de decembro de 2015 e publicado no Boletín Oficial da Provincia do 15 de febreiro de 2016. Segundo o disposto no artigo 128 do Texto Refundido das disposicións legais vixentes en materia de Réxime Local aprobado por Real Decreto Lexislativo 781/1986, do 18 de abril procedese a publicacion da oferta de emprego pública do ano 2016, constituída polas seguintes prazas a cubrir por promoción interna:
CONTRATACIÓN DAS OBRAS DE "CAMPO DE FÚTBOL DE CÉSPEDE SINTÉTICO DE MOSTEIRO–MEIS"
ADMINISTRACIÓN LOCAL — Municipal — Meis (Contratos administrativos, 06/05/2016)

Mediante acordo da Xunta de Goberno Local celebrada o día 28-04-2016, aprobouse o expediente de contratación seguinte: a) Organismo: Concello de Meis. b) Dependencia que tramita o expediente: Secretaría. a) Tipo de contrato: de obras b) Descrición do obxecto: “Campo de fútbol de céspede sintético de Mosteiro–Meis”. c) Prazo de execución: cinco meses. Procedemento aberto, con varios criterios de adxudicación, tramitación ordinaria.305.388,43 €, 64.131,57 € de IVE, total 369.520,00 €. Provisoria: non se esixe. Definitiva: 5% do importe da adxudicación. Os licitadores poderán examinar o expediente na Secretaria Xeral do Concello, en horario de luns a venres, de 9 a 14 horas, excepto festivos e ata o dia anterior o do remate do prazo de presentación de proposicións. As proposicións presentaranse no rexistro xeral deste Concello de luns a venres, de 9 a 14 horas, e os sábados de 10 a 13 horas, durante o prazo de 26 días naturais a contar dende o dia seguinte ao da publicación do anuncio no BOP. Se o ultimo dia de presentación de ofertas fora inhábil, se prorrogara ata o dia hábil seguinte. Ás doce horas do tercer dia hábil seguinte á finalización do prazo de presentación de ofertas, se procederá pola mesa de contratación, en acto publico, á apertura das propostas dependentes de xuizo de valor (sobres B). A estes efectos, se tal dia fora sábado, o acto terá lugar o dia hábil seguinte. Posteriormente, na data que se comunique vía telemática ou mediante FAX, procederase en acto público á apertura das propostas de valoración automática (sobres C). Concello de Meis, Avda. de Cambados, 67, Mosteiro (36637) Páxina web: www.meis.es Teléfonos: 986712001. Fax: 986715300 a) Económica-financiera: Acreditarase mediante o volume anual de negocios, no eido do contrato, referido ao ano de maior volume de negocio dos tres últimos exercicios concluídos, por un importe mínimo de 458.082,65 € sen IVE. b) Técnica-profesional: Acreditarase mediante estes dous medios: 1.—Unha relación das obras executadas nos dez últimos anos, no eido do contrato, que inclúa importe, datas e o destinatario, público ou privado dos mesmos, avalados por certificados de boa execución, nos que o ano de maior execución sexa de importe igual ou superior a 213.771,90 € sen IVE.2.—Declaración de maquinaria, material e equipo técnico para a execución das obras, á que achegará a documentación acreditativa. a) Memoria construtiva e programa de traballo. Valoración: de 0 a 10 puntos. b) Plan mantemento das instalacións e equipos. Valoración: de 0 a 20 puntos. a) Prezo. Valoración: de 0 a 5 puntos. b) Ampliación prazo garantía. Valoración: de 0 a 5 puntos. c) Melloras da calidade construtiva ou/e do equipamento conforme ás unidades previstas no Anexo III do prego: Valoración mellora da calidade construtiva do terreno de xogo: 50 puntos. Valoración mellora do equipamento para o aproveitamento das instalación:10 puntos. A cargo do contratista adxudicatario Meis, 2 de maio de 2016.—O alcalde, José Luis Pérez Estévez.
DH. W36.51676. SOLICITUDE DE CARLOS BARROS LÓPEZ DE LEGALIZACIÓN DE VARIOS TREITOS DE MURO, NA ZONA DE POLICÍA DO REGATO DA BOUZA, NA PARROQUIA DE VIASCÓN (SANTIAGO), NO CONCELLO DE COTOBADE
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 28/01/2016)

D. Jonnatan Vidao Deltoro, con DNI XXXXXXXXX e enderezo Mallo nº. 5 Viascon, solicita de Augas de Galicia co CIF: Q1500378C, a legalización de obras no lugar de A Bouza, parroquia de Viascón (Santiago), Concello de Cotobade (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.51676 As obras solicitadas consisten na legalización de varios treitos de muro construídos nas parcelas 750 e 751 do polígono núm.5 da zona de concentración parcelaria de Viascón (Cotobade), no bordo e na zona de policía do regato da Bouza. No bordo do regato construíronse dous treitos de muro de pedra: un de 20 m de lonxitude e outro de 13 m, cunha altura máxima de 1,20 m. Na zona de policía, a una distancia mínima de 5 m do dominio público hidráulico, executouse un muro de formigón de 65 m de lonxitude e 1.00 m de altura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cotobade ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 19 de xaneiro de 2016.—O Xefe da Área de Autorizacións e Concesións, Namibia Jesusa Maria Monir Dancauce.
APROBACIÓN DEFINITIVA ORZAMENTO XERAL EXERCICIO 2016
ADMINISTRACIÓN LOCAL — Municipal — Silleda (Presupostos e cadros de persoal, 29/01/2016)

Aprobado inicialmente polo Pleno do Concello, en sesión celebrada en data 26 de Novembro do 2.015, o Orzamento Xeral para o exercicio económico do dous mil dazaseis (2016), así como o cadro de persoal, se expuxo ó público na Secretaría deste Concello, polo prazo de 15 días hábiles, a contar dende o seguinte o da inserción do Edito no B. O. P. nº 238 de 10 de Decembro de 2015, formulándose unha reclamación por parte da sociedade INDEZA S. L. –rexistro de 30 Decembro 2015, nº 6983-, na que alega, en resumo, que debe figurar a cantidade de débeda total establecida por sentencia firme do Xulgado Contencioso nº 2 de Pontevedra (PA 310/2006, Execución 53/2013) e non a parcial de 132.208,79 € que constan nos Orzamentos do 2016. Tendo en conta o disposto no art.170.2 da LRFL, en relación co 104 da LXCA, acordouse decretar a inadmisibilidade da Reclamación formulada por INDEZA S. L. en base a que se aprobaron o 26 de Novembro de 2015, cando estaba pendente de tramitación unha proposta de pago fraccionada diante do Xulgado nº 2 –asunto “sub-iudice” nese senso-, polo que será esa resolución xudicial a que fixe a cantidade exacta a consignar, e que, a maior abundamento, a consignación de 132.208,79 € terá sempre a consideración de ampliable (LXCA), e si fose necesario realizar una modificación orzamentaria, deberá efectuarse a mesma dentro dos tres meses seguintes ao día de notificación da resolución xudicial –art.104 da LXCA-, polo que, en síntese, o procedemento de pago está perfectamente regulado e garantido, a partir neste caso do auto que fixe os seus prazos, que, dependendo da cuantía, obrigaría a pertinente modificación orzamentaria no prazo antedito, dobre razón que converte en inadmisible a reclamación, … non omitíndose por todo elo a obriga de dispor o crédito necesario para o cumprimento de obrigacións esixibles. En cumprimento do disposto no RDL 2/2004, TRLFL, faise público que o devandito Orzamento, equilibrado, ascende, en ingresos, a SEIS MILLONS NOVECENTOS SESENTA E TRES MIL CENTO SESENTA E NOVE CON VINTEDOUS euros (6.963.169,22 €), e SEIS MILLONS NOVECENTOS SESENTA E TRES MIL CENTO SESENTA E NOVE CON VINTEDOUS EUROS en gastos. Silleda, a 21 de Xaneiro do 2016.—O Alcalde, Manuel Cuiña Fernandez.
POXA DE LOTES MADERABLES
ADMINISTRACIÓN LOCAL — Municipal — Entidade Local Menor de Arcos da Condesa (Caldas de Reis) (Poxas, 20/10/2016)

Anúnciase a subasta do seguinte lote madeirable ubicado no Monte Agüeiros núm.1 de U. P.: Lote núm 1.—Expediente 3600516400001, con 167.66 m3 de Pinus radiata, 613.24 m3, Pinus Pinaster e 32,78m3 de Eucaliptus globulus; cun prezo base de 19.447,26 Euros e cun prezo índeice de 24.309,07 Euros. Lote núm 5.—Expediente 3600516400005, con 375,28m3 de Pinus Pinaster e 18,28m3 de Eucaliptus Globulus, cun precio base de 8.508,48 Euros e cun prezo índice de 10.635,60 Euros. As proposición presentaránse en sobre pechado na secretaria da Entidade entre as 16:30 e as 18:30 do trixésimo sexto día natural contado a partires do seguinte ó da aparición deste anuncio no B. O. P; de coincidir en día festivo pasará ó día seguinte hábil. As Plicas serán abertas o mesmo día da sua presentación ás 19:00 horas nas oficinas da Entidade. A garantia provisional será do 3% do prezo base. A garantia definitiva será do 7% do importe do remate, e farase dentro dos dez dias seguintes. O precio do remate, presuposto de indemnizacións e gastos de expediente serán liquidados no prazo de vinte dias seguintes á aprobación e adxudicación da subasta, os gastos da publicación correran a cargo do rematante. O prazo de execución de cada lote e de mais condicións dos aproveitamentos figuran no Prego de Prescripcións Técnicas Particulares de cada un. O rematante ten a obriga de cumprir coas bases establecidas nas Prescripcións Técnicas de cada lote. Os licitadores presentarán na mesa ou no acto de apertura das pricas o certificado profesional ou o carnet de empresa. Arcos da Condesa a 7 de outubro de 2016.—O Presidente.
IN407A 2016/4-4. CONCESIÓN A UNIÓN FENOSA DISTRIBUCIÓN, S. A. DEAUTORIZACIÓN PARA CONSTRUCIÓN DE LMTS CII808 EN AS BARXAS (MOAÑA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 13/05/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 21 de abril de 2016.—O Xefe Territorial, Ignacio Rial Santomé.
APROBACIÓN INICIAL DA ORDENANZA DE PROTECCIÓN CONTRA A CONTAMINACIÓN ACÚSTICA
ADMINISTRACIÓN LOCAL — Municipal — Sanxenxo (Ordenanzas e Regulamentos, 13/12/2016)

O Concello Pleno en sesión realizada o 28 de novembro de 2016 aprobou inicialmente a “ordenanza de protección contra a contaminación acústica”. Polo prazo de trinta días exponse ao público co obxecto de que se poidan prestar reclamacións ou suxestións á mesma entendéndose aprobada definitivamente no suposto de non se presentar as mesmas. Sanxenxo, a 30 de novembro de 2016.—O Alcalde, Gonzalo Gonzalo Pita.
APROBACIÓN DO PADRÓN DO IBI BICES 2016. PERIODO VOLUNTARIO DE RECADACIÓN
ADMINISTRACIÓN LOCAL — Municipal — Redondela (Recadación, 03/10/2016)

Aprobado por Resolución da Alcaldia de data 20 de setembro de 2016 o Padrón do Imposto sobre Bens Inmobles Caracteristicas Especiais (IBI – BICES) correspondente ao exercicio 2016, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario do Imposto sobre Bens Inmobles Caracteristicas Especiais (IBI-BICES) será o comprendido entre o 3 de outubro e o 5 de decembro do 2016, ambos inclusive, no horario de caixa de cada entidade bancaria colaboradora. O Imposto deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 1 de novembro de 2016 non tivesen recibido nos seus domicilios os formularios de ingreso, disporán de prazo ata o 5 de decembro de 2016 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período ejecutivo, xuros de demora e, no seu caso, as costas que se produzan (artigo 161 da Lei Xeral Tributaria). Documento asinado digitalmente ó marxe.
APROBACIÓN PLENARIA NOVO RUEIRO
ADMINISTRACIÓN LOCAL — Municipal — Cangas (Outros documentos, notificacións e informacións públicas, 17/03/2016)

Conforme ó procedemento do art.72 do Regulamento de Poboación e Demarcación Territorial das Entidades Locais, no Departamento de Estatística deste Concello, para xeral coñecemento, infórmase que o Concello Pleno, en sesión ordinaria realizada o día cinco de febreiro de dous mil dezaseis, adoptou, entre outros, os seguinte acordo: PRIMEIRO.-Aprobar a actualización do rueiro do rueiro municipal da parroquia do Hío, conforme co listado de rúas e números adxunto e coas modificacións propostas con respecto ao aprobado inicialmente o 29/09/2006, así coma a súa inclusión no Padrón de habitantes e no inventario de bens do Concello. SEGUNDO.-Aprobar o anexo cos cambios realizados na parroquia de Aldán e as novas numeracións realizadas no traballo de campo para ser incluídas no inventario de bens do Concello. Cangas, a 1 de marzo de 2016.—O Alcalde-Presidente, Xosé Manuel Pazos Varela.
DELEGACIÓN DE ATRIBUCIÓNS DA ALCALDÍA E NA XUNTA DE GOBERNO
ADMINISTRACIÓN LOCAL — Municipal — Meaño (Outros documentos, notificacións e informacións públicas, 13/07/2016)

Dando cumprim ento ao artigo artigo 44.2 do Real Decreto 2568/1986, de 28 de novembro, polo que se aproba o Regulamento de Organización Funcionamento e Réxime Xurídico das Entidades Locais, faise pública a Resolución da Alcaldía de data 29 de xuño de 2016 de de delegación de atribucións da Alcaldía na Xunta de Goberno Local: Dadas as atribucións conferidas á Alcaldía polo artigo 21 da Lei 7/85, do 2 de abril, Reguladora das Bases de Réxime Local, en concordancia co artigo 41 do R. D. 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e demáis disposicións concordantes, e ó abeiro do punto 3 do artigo 21 da Lei 7/85, do 2 de abril, en concordancia cos artigos 43.2 e 44 do R. D. 2568/1986, do 28 de novembro, esta Alcaldía RESOLVE: 1º/ Delegar na Xunta de Goberno Local, nos termos do artigo 43.2 do R. D. 2568/1986, do 26 de novembro, polo que se aproba o Regulamento de Organización, Funcionamento e Réxime Xurídico das Entidades Locais, a seguinte atribución: - Resolución dos expedientes de reclamación de responsabilidade patrimonial.2º/ Retificar o réxime de delegacións efectuado, mediante Resolución da Alcaldía de data 4 de xuño de 2015, con revocación da delegación da atribución do “exercicio das accións xudiciais e administrativas e a defensa do Concello nas materias de competencia da Alcaldía, incluso cando as houbera delegado en outro órgano, e en caso de urxencia, en materias de competencia do Pleno”, por canto esta atribución non é delegable, segundo determina o artigo 21.3 da lei 7/1985, do 2 de abril, Reguladora das Bases do Réxime Local.3º/ Da presente Resolución darase conta á Xuntade Goberno e ó Pleno da Corporación, na primeira sesión que se celebre, coa publicación da mesma no Boletín Oficial da Provincia, sen prexuízo da súa efectividade desde o día seguinte da presente resolución. Manda e asina a Sra. alcaldesa DªGladys Victoria Mican Ibanescu, en Meaño a vinte e nove de xuño de 2016, ante a secretaría-interventora Maria Jara Zaera Lamrhari que dou fe.” Meaño, a 29 de xuño de 2016.—A Alcaldesa, Mª Lourdes Ucha Varela.
EXPOSICIÓN PÚBLICA E COBRANZA TAXA POLO SUBMINISTRO DE AUGA1º TRIMESTRE DE 2016
ADMINISTRACIÓN LOCAL — Municipal — Valga (Recadación, 12/05/2016)

A Presidencia desta Corporación, mediante Decreto de Alcaldía, aprobou o Padrón da taxa polo subminist ro de auga correspondente ao 1º trimestre do exercicio tributario 2016 do Concello de Valga. O Padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do Padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa polo subministro de auga correspondente ao 1º trimestre do exercicio tributario 2016 será ata o día 4 de xullo de 2016. O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa no artigo 160 e 161 da Lei 58/2003, de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírteselle ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia, e así mesmo, deberá indicarse que a repercusión do canon da auga poderá ser obxecto de reclamación económico-administrativa ante a Consellería de Facenda no prazo dun mes desde que se entenda producida a notificación me diante o padrón. Valga, a 3 de maio de 2016.—O Alcalde, José María Bello Maneiro.
DEPÓSITO ESTATUTOS DO SINDICATO ALTERNATIVA SINDICAL PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 14/04/2016)

En cumprimento do disposto nos artigos 4.4 da Lei orgánica 11/1985, de liberdade sindical (BOE nº 189, do 8 de agosto) e 13.3 do Real decreto 416/2015, do 29 de maio, sobre depósito de estatutos das organizacións sindicais e empresariais (BOE nº 147, do 20 de xuño), faise pùblico que na Secciòn de Mediación, Arbitraxe e Conciliación desta xefatura territorial, foron depositados, con data 04/04/2016, acta de constitución e estatutos do SINDICATO ALTERNATIVA SINDICAL PONTEVEDRA, que abrangue os seguintes ámbitos: Territorial: Provincia de Pontevedra. Funcional: Profesionais da seguridade privada. Na súa condición de promotores asinan a acta de constitución: Jacobo Moreira caride, Ricardo Omar Ormad Micale e Leyanis Hankinson Oranto. Dito sindicato constitúese como provincial do Sindicato Alternativa Sindical, e conta con autorización do seu Comité de Garantías. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. Vigo, a 5 de abril de 2016.—O Xefe Territorial, Ignacio Rial Santomé.
MODIFICACIÓN DECRETO XGL
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 02/03/2016)

O Sr. alcalde, D. Juan Francisco Ferreira González, con data de 05/02/2016, ditou o seguinte Decreto de Alcaldía: Visto o Decreto de Alcaldía de data 15.07.2015 polo que se nomean aos membros da Xunta de Goberno Loal e se delegan atribucións en base ao previsto no artigo 21.1 neste órgano. Visto o Decreto de Alcaldía de data 21.01.2016 que modifica o anteiror. Vista as renuncias presentadas polo concelleiro Pauliño del Río Iglesias e pola concelleira Mª Jimena Varela Rodríguez en data 02.02.2016, núm. Rexistro de Entrada 465 e 464 respectivamente. No uso das competencias que me confire o artigo 23 da Lei reguladora das bases do réxime local (LBRL), capítulo III do Regulamento orgánico municipal (B. O. P. n.º 8 de 13/01/2000), 52 do Regulamento de organización, funcionamento e réxime xurídico das corporacións locais aprobado polo RD 2568/1986 de 28 de novembro (ROF) e concordantes da Lei 5/97 de administración local de Galicia, pola presente RESOLVO: Primeiro.- Cesar como membros da Xunta de Goberno Local do Concello ao concelleiro Pauliño del Río Iglesias e á concelleira Mª Jimena Varela Rodríguez. Segundo.- Nomear como membro da Xunta de Goberno Local do Concello á concelleira Nuria Lameiro Salgueiro. Terceiro.- Do presente Decreto darase coñecemento ao Pleno do Concello na primeira sesión que se celebre e publicarase no Boletín Oficial da Provincia sen prexuízo da súa efectividade ao día seguinte da presente resolución, de conformidade co disposto no número 1 do artigo 23 da LBRL. Contra este decreto, que esgota a vía administrativa, poderá presentar recurso de reposición ante o mesmo órgano que o ditou, dacordo co artº 116 da Lei 30/92, de 26 de novembro, do régime xurídico das administracións públicas e do procedimento administrativo común, segundo a redacción da Lei 4/99, de 13 de Xaneiro. O prazo para interpoñelo é dun mes contado dende o día seguinte de recibir esta notificación. Neste caso, non se poderá interpoñer recurso contencioso administrativo ata que non se teña resolto o de reposición. Se non se utiliza o recurso potestativo de reposición, poderase interpoñer directamente recurso contencioso administrativo, dacordo co artigo antes mencionado e os 45 e seguintes da Lei 29/98, de 13 de xullo, reguladora da xurisdicción contenciosa administrativa, ante o Xulgado Contencioso Administrativo, no prazo de dous meses contados dende o día seguinte de recibir esta notificación, esto sen prexuizo de calquera otro recurso ou acción que se considere oportuna. En Gondomar, a 5 de febreiro de 2016.—O Alcalde-Presidente, Juan Francisco Ferreira González.
APROBACIÓN DEFINITIVA ORDENANZA FISCAL REGULADORA DA TAXA DO SERVIZO DE AUGA E SANEAMENTO
ADMINISTRACIÓN LOCAL — Municipal — Tomiño (Ordenanzas e Regulamentos, 21/04/2016)

1.—O Concello de Tomiño na súa sesión do pasado 25 de febreiro do 2016, adoptou con carácter provisional, con carácter provisional, a modificación dos tres primeiros apartados do ARTIGO 5. COTA TRIBUTARIA da Ordenanza fiscal reguladora da Taxa pola prestación do servizo de distribución de auga, nos termos que se conteñen no texto anexo I, a modificación do apartado 2 do ARTIGO 5º. COTA TRIBURARIA da Ordenanza fiscal reguladora da Taxa pola prestación do servizo de sumidoiros, nos termos que se conteñen no texto anexo II, e a modificación das unidades de obra no Cadro de prezos para a realización de acometidas, colocación de contadores e execución de pequenas obras con cargo os abonados do Servizo de abastecemento, nos termos que se conteñen no texto anexo III.2.—Os citados acordos provisionais, foron expostos ao público no taboleiro de anuncios deste Concello, BOP nº 45 do 7 de marzo de 2016 e Atlántico Diario de data 8 de marzo de 2016 durante o prazo de 30 días hábiles, a fin de que os interesados puideran examinar o expediente e presentar as reclamacións que estimen oportunas.3.—Durante o mencionado prazo non foron presentadas alegacións nin reclamacións, polo que de conformidade coas disposicións vixentes os acordos provisionais enténdense definitivamente adoptados, publicándose o texto íntegro dos mesmos no BOP e entrando en vigor coa citada publicación. Por contador de medida (€/contador/trimestre): 1,47 A presente modificación da ordenanza reguladora entrará en vigor o día seguinte ó da súa publicación no Boletín Oficial da Provincia e será de aplicación a partires desa data de publicación, permanecendo en vigor ata a súa modificación expresa. A cota tributaria trimestral a esixir pola prestación dos servizos de sumidoiro e depuración de residuais, determinarase en función dunha cota fixa anual (excluídos I. V. E. e cota da Xunta ), segundo os tipos que de seguido se detallan: No caso de suxeitos pasivos que carezan do servizo municipal de abastecemento de auga, a cota tributaria polo servizo de mantemento de sumidoiros e depuración de residuais será o equivalente a cota mínima do primeiro tramo establecido. A presente modificación da ordenanza reguladora entrará en vigor o día seguinte ó da súa publicación no Boletín Oficial da Provincia e será de aplicación a partires desa data de publicación, permanecendo en vigor ata a súa modificación expresa. A presente modificación entrará en vigor o día seguinte ó da súa publicación no Boletín Oficial da Provincia e será de aplicación a partires desa data de publicación, permanecendo en vigor ata a súa modificación expresa. Tomiño,13 de abril de 2016.—A Alcaldesa, Sandra González Álvarez.
EXPOSICIÓN PADRÓN TAXA RECOLLIDA DE LIXO 1º SEMESTRE/2016
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 28/03/2016)

Aprobado pola Xunta de Goberno Local de data 7 de marzo de 2016 o Padrón Fiscal da Taxa de Recollida de Lixo, 1º Semestre/2016, exponse ó público na Oficina de Rendas e no taboleiro de edictos deste Concello, para efectuar a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria. A exposición pública farase por un prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. Durante o mesmo os interesados poderán interpor os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interporse calquera outro recurso que ós interesados lles conveña. Vilagarcía de Arousa, a 8 de marzo de 2016.—O Alcalde-Presidente, Alberto Varela Paz.
DH A36.17244. CONCESIÓN DUN CAUDAL DE AUGA A LUCÍA GARRIDO IGLESIAS, QUE PROCEDE DUN POZO SITUADO NO LUGAR DE ALDEA DA FONTE, PARROQUIA DE SANTA CRUZ DE LAMAS, MORAÑA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Norte (Outros documentos, notificacións e informacións públicas, 13/01/2016)

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 21 de xullo de 2014 e como resultado do expediente incoado ó efecto, outorgóuselle a Lucía Garrido Iglesias unha concesión de 1 396 m3 anuais de auga que procede dun pozo situado no lugar de Aldea da Fonte, na parroquia de Santa Cruz de Lamas, no Concello de Moraña (Pontevedra), con destino a rega. Santiago de Compostela, 22 de xullo de 2014.—A xefa do Servizo de Tramitación Técnico-Administrativa do Dominio Público Hidráulico, Mariela Cristian Moises Alibau Zhao
MODIFICACIÓN ORDENANZA DE AXUDAS DE EMERXENCIA SOCIAL
ADMINISTRACIÓN LOCAL — Municipal — Ponteareas (Ordenanzas e Regulamentos, 07/11/2016)

A Corporación Municipal en sesión do 18-10-16 acordou aprobar provisionalmente a modificación da Ordenanza Reguladora de Axudas e Emerxencia Social, con respecto aos artigos 7.4 e 7.5.- — Someter o expediente a información pública e audiencia aos interesados mediante anuncio que se publicará no BOP e no taboleiro muncipal polo prazo de 30 días para presentación de reclamacións e suxerencias. — No suposto de que se presenten reclamacións será competencia do Pleno sua resolución. No xaso de que non se presente ningunha reclamación ou suxerencia se entenderá definitivamente adoptado o acordo ata entón provisional, debendo publicarse o seu texto íntegro no BOP para os efectos da sua entrada en vigor. Ponteareas, 26 de outubro de 2016.—O Alcalde, Xosé Represas Giraldez.
APROBACIÓN DEFINITIVA DA MODIFICACIÓN PLANTILLA POR XUBILACIÓN
ADMINISTRACIÓN LOCAL — Municipal — Ponteareas (Presupostos e cadros de persoal, 30/08/2016)

Visto o anuncio publicado no BOP do 14 de xuño de 2016 (nº 113), sobre a aprobación inicial da modificación da plantilla de persoal consistente na amortización das prazas vacantes por xubilación de funcionarios e persoal laboral, e tendo en conta que non se produciron alegacións ou reclamacións contra a citada modificación durante o prazo concedido, considerase aprobada definitivamente dita modificación: Ponteareas, 18 de agosto de 2016.—A Alcaldesa en funcións, Mª Jesús Garrote Represas.
EXPOSICIÓN PÚBLICA DO PADRÓN DA TAXA POLA RECOLLIDA DE LIXO-VIVENDAS ANO 2016
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/06/2016)

Lugar: Na oficina de de lixo-vivendas do Concello de luns a venres, no terminal sito na Lonxa do Concello de luns a sábado e na paxina www.vigo.org accedendo á carpeta do cidadán co seu identificador, DNI electrónico ou certificado dixital. Horario: De 9,00 a 13,30 horas. Prazo: 15 días naturais a partir da publicación deste anuncio. Esta exposición pública producirá os efectos de notificación das liquidacións das cotas que figuren consignadas para cada un dos/as interesados/as. Poderase interpoñer contra elas recurso de reposición no prazo dun mes, a partir do día seguinte ao da finalización do período voluntario de pago ou ben directamente recurso ante o Tribunal Económico Administrativo do Concello de Vigo, no mesmo prazo, de conformidade cos artigos 222 e 223 da Lei 58/2003, Xeral Tributaria e art.137 da Lei 57/2003 de Medidas para a modernización do goberno local. Vigo,31 maio de 2016.—O Alcalde, P. D, o Concelleiro Delegado de Orzamentos e Facenda.
SUBVENCIÓNS CONCEDIDAS NO SERVIZO DE GALEGO
ADMINISTRACIÓN LOCAL — Provincial — Deputación Provincial (Subvencións, 27/05/2016)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2016, publícanse as subvencións concedidas durante os meses de abril e maio, polo Servizo de Cultura e Lingua desta Deputación Provincial:
PO/03/091.01. ALARGAMENTO PARA CARRIL LENTO NA ESTRADA C-532, MARCÓN-PONTE CALDELAS, A HERMIDA–POLÍGONO INDUSTRIAL DE O CAMPIÑO
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 17/06/2016)

OBRA: Alargamento para carril lento na estrada C-532, p. q. 22+200 ó 25+480, Marcón-Ponte Caldelas, Treito: A Hermida – Polígono Industrial de O Campiño. En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a efectuar o pago dos xuros do expediente de expropiación forzosa instruído para o concello de Pontevedra por mor das obras do proxecto: “Alargamento para carril lento na estrada C-532, p. q. 22+200 ó 25+480, Marcón-Ponte Caldelas, Treito: A Hermida – Polígono Industrial de O Campiño”, sinalando a data, hora e lugar de pago: Data: 6 de xullo de 2016 Hora: 11:00 a 12:30 horas Lugar: Casa do Concello de Pontevedra A relación de titulares dos bens e dereitos expropiados figura no taboleiro de edictos do concello de Pontevedra. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público para xeral coñecemento, advertindo aos interesados que o pagamento farase precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra, a 26 de maio de 2016.—O xefe do servizo, Debora Raquel Rachdaoui Crecente.
ELEVACIÓN A DEFINITIVO O ACORDO DE APROBACIÓN INICIAL DA MODIFICACIÓN DO CADRO DE PERSOAL DO CONCELLO DE PONTEVEDRA
ADMINISTRACIÓN LOCAL — Municipal — Pontevedra (Presupostos e cadros de persoal, 18/11/2016)

Expediente: Modificación do cadro de persoal do Concello de Pontevedra e dos seus organismos autónomos. Trámite: Anuncio elevación a definitivo do acordo de aprobación inicial. O Pleno do Concello de Pontevedra, na sesión de 29.09.2016, aprobou inicialmente a modificación do Cadro de Persoal do Concello de Pontevedra e dos seus organismo autónomos. No Boletín Oficial da Provincia de Pontevedra nº 197, de data 14.10.2016, publicouse anuncio de exposición ao público, non presentándose reclamacións durante o prazo conferido ao efecto, polo que se entende elevada a definitiva a aprobación inicial, entrando en vigor logo da presente publicación, tal e como se sinalaba no anuncio previo de exposición pública. Isto de conformidade co establecido nos artigos 169 do RDL 2/2004, polo que se aproba o Texto Refundido da Lei de Facendas Locais; 20 do RD 500/1990, de 20 de abril; e 90 da Lei 7/1985, de 2 de abril, de Bases do Réxime Local. Así mesmo, de conformidade co previsto no art.8 Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello desta modificación. Xa que logo, procédese á publicación do Cadro de Persoal modificado: Contra a modificación do cadro de persoal, que agota a vía administrativa, poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, nos 2 meses contados dende o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. Pontevedra, 09.11.2016.—O Secretario Xeral do Pleno, José Luis Mato Rodríguez.
DH. W36.53707. SOLICITUDE DO CONCELLO DE GONDOMAR PARA AUTORIZACIÓN OBRAS PARA CONSTRUCIÓN DE MURO CONTENCIÓN NA ZONA DE POLICÍA DO RÍO MORGADÁNS, NO LUGAR DA TORRE, PARROQUIA DE CHAÍN (SANTA MARÍA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 28/10/2016)

O Concello de Gondomar solicita de Augas de Galicia co CIF: Q1500378C, a autorización de obras no lugar de A Torre, parroquia de Chaín (Santa María), Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53707 As obras solicitadas consisten na construción de muro de contención de marxe para recuperación de trazado orixinal do río mediante cachotería de pedra, lámina xeotextil, terra vexetal e plantación de especies autóctonas, de 9,50 ml de lonxitude e coieira tendida 1/1 (H/V), en parcela de referencia catastral 54021A06700186, na zona de dominio público hidráulico do río Morgadáns, no lugar de Torre, parroquia de Chain, Concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 12 de agosto de 2016.—O Xefe da Área de Autorizacións e Concesións, Alicia Carmen Baraian Oliach.
SUBVENCIÓN CONCEDIDA Á COORDINADORA DA SEMANA SANTA DE CANGAS PARA A EDICÓN DO LIBRO LA SEMANA SANTA DE CANGAS
ADMINISTRACIÓN LOCAL — Provincial — Deputación Provincial (Subvencións, 10/10/2016)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial do ano 2016, publícase a subvención concedida durante o 3º trimestre do corrente exercicio. Partida orzamentaria: 16/332.3322.489.01 SOLICITANTE: Coordinadora de Cofradías de la Semana Santa de Cangas. NIF: R3600428A. PUBLICACIÓN: “La Semana Santa de Cangas”. CONCEDIDO: 4.742,40 €. Pontevedra, 29 de setembro de 2016.—A Xefa de Servizo, Ana Vicente Rivas.